ddrg/super_eurlex huggingface dataset:
Úradný vestník L 249 , 04/10/2000 S. 0003 - 0003



Nariadenie Rady (ES) č. 2093/2000 z 28. septembra 2000, ktorým sa zakazuje dovoz mečiara obyčajného (Xiphias gladius) pochádzajúceho z Belize a Hondurasu RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133, so zreteľom na návrh Komisie, keďže: (1) Zdroje rýb, ktoré sú vyčerpateľným prírodným zdrojom, musia byť chránené v záujme biologickej rovnováhy a globálnej bezpečnosti potravín. (2) Medzinárodná Komisia pre zachovanie atlantického tuniaka (ICCAT), ktorej zmluvnou stranou je Európske spoločenstvo, prijala v roku 1995 Akčný plán pre zabezpečenie účinnosti Programu pre zachovanie atlantického tuniaka, ktorého cieľom je zabezpečiť efektívnu ochranu tohto druhu. (3) Zmluvné strany ICCAT, ktorých rybári sú povinní znižovať svoje úlovky mečiara obyčajného, nebudú schopné účinne spravovať príslušné zásoby, kým všetky nezúčastnené strany nebudú spolupracovať s ICCAT a plniť jej ochranné a riadiace opatrenia. (4) V roku 1998 ICCAT označila Belize a Honduras ako krajiny, ktorých plavidlá lovia mečiara obyčajného spôsobom, ktorý znižuje účinnosť opatrení organizácie na ochranu mečiara, a svoje zistenia doložila údajmi týkajúcimi sa úlovkov, obchodu a pozorovania plavidiel. (5) Pokusy ICCAT presvedčiť obe krajiny, aby plnili opatrenia pre zachovanie a hospodárenie s mečiarom obyčajným, boli neúspešné. (6) ICCAT odporučila zmluvným stranám, aby prijali potrebné opatrenia s cieľom zakázať dovoz výrobkov z mečiara obyčajného v akejkoľvek forme z Belize a z Hondurasu; tieto opatrenia budú zrušené, len čo sa zistí, že príslušné krajiny zosúladili svoje metódy rybolovu s opatreniami ICCAT; tieto opatrenia musí preto vykonávať spoločenstvo, ktoré má výlučnú kompetenciu v tejto záležitosti. (7) Tieto opatrenia sú zlučiteľné so záväzkami spoločenstva v rámci iných medzinárodných zmlúv, PRIJALA TOTO NARIADENIE: Článok 1 Týmto sa zakazuje uvoľnenie do voľného obehu v spoločenstve mečiara obyčajného (Xiphias gladius), zahrnutého do kódov KN ex03019990, 03026987, 03037987, ex03041038, ex03041098, 03042087, 03049065, ex03052000, ex03053090, ex03054980, ex03055990, ex03056990, ex16041991, ex16041998 a ex16042070, pochádzajúceho z Belize a Hondurasu. Týmto sa zakazuje vykládka výrobkov uvedených v odseku 1 na účely tranzitu cez územie spoločenstva. Článok 2 Toto nariadenie sa nebude vzťahovať na množstvá výrobkov uvedené v článku 1 (1), u ktorých je možné k spokojnosti kompetentných národných orgánov doložiť, že boli na ceste a smerovali na územie spoločenstva v deň nadobudnutia platnosti tohto nariadenia, a ktoré budú uvoľnené do voľného obehu najneskôr 14 dní po tomto termíne. Článok 3 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. septembra 2000 Za Radu predseda D. Vaillant --------------------------------------------------
Úradný vestník L 271 , 24/10/2000 S. 0035 - 0035



Nariadenie Komisie (ES) č. 2348/2000 z 23. októbra 2000, ktorým sa mení a dopĺňa nariadenie (ES) č. 2799/1999, ktorým sa stanovujú podrobné pravidlá na uplatňovanie nariadenia Rady (ES) č. 1255/1999, pokiaľ ide o poskytovanie pomoci pre odstredené mlieko a sušené odstredené mlieko určené na výkrm zvierat a na predaj takéhoto sušeného odstredeného mlieka KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho články 10 a 15, keďže: (1) Článok 7 (1) nariadenia Komisie (ES) č. 2799/1999 [3], naposledy zmeneného a doplneného nariadením (ES) č. 1550/2000 [4], stanovuje čiastku pomoci pre odstredené mlieko a sušené odstredené mlieko určené na skŕmenie. Vzhľadom na vývoj v oblasti dodávok odstredeného mlieka a sušeného odstredeného mlieka by sa mala čiastka pomoci znížiť. (2) Riadiaci výbor pre mlieko a mliečne výrobky nedodal svoje stanovisko v lehote stanovenej jeho predsedom, PRIJALA TOTO NARIADENIE: Článok 1 Článok 7 (1) nariadenia (ES) č. 2799/1999 sa týmto nahrádza nasledovným článkom: "1. Pomoc sa týmto stanovuje na: a) 4,93 eur za 100 kg odstredeného mlieka s obsahom bielkovín v netukovej sušine najmenej 35,6 %; b) 4,35 eur za 100 kg odstredeného mlieka s obsahom bielkovín v netukovej sušine nižším než 35,6 %, ale nie nižším než 31,4 %; c) 61,00 eur za 100 kg sušeného odstredeného mlieka s obsahom bielkovín v netukovej sušine najmenej 35,6 %; d) 53,80 eur za 100 kg sušeného odstredeného mlieka s obsahom bielkovín v netukovej sušine nižším než 35,6 %, ale nie nižším než 31,4 %." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 23. októbra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 340, 31.12.1999, s. 3. [4] Ú. v. ES L 176, 15.7.2000, s. 25. --------------------------------------------------
Úradný vestník L 275 , 27/10/2000 S. 0001 - 0001



Nariadenie Rady (ES) č. 2371/2000 z 23. októbra 2000, ktoré mení a dopĺňa nariadenie (EHS) č. 2358/71 o spoločnom organizovaní trhu s osivami RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2358/71 z 26. októbra 1971 o spoločnej organizácii trhu s osivami [1], a najmä na tretí pododsek jeho článku 8, so zreteľom na návrh Komisie, keďže: (1) Podľa článku 8 nariadenia (EHS) č. 2358/71 môže Fínsko na základe povolenia Komisie poskytnúť pomoc pre určité množstvo rastlinných semien a obilnín určených do špecifických klimatických podmienok tejto krajiny. (2) Na základe informácie, Fínsko poslalo Komisii a tá odoslala Rade správu požadovanú podľa článku 8 nariadenia (EHS) č. 2358/71. Táto správa ukazuje, že pomoc poskytnutá od roku 1995 do roku 1999 neovplyvnila obchod medzi členskými štátmi. Ako výsledok je vhodné udržať možnosť Fínska, na základe povolenia Komisie, udeľovať pomoc na produkciu rastlinných semien a osiva obilnín, ale zaviesť ustanovenia pre novú správu Komisie pred 1. januárom 2006 spolu s akýmikoľvek potrebnými návrhmi, PRIJALA TOTO NARIADENIE: Článok 1 Posledný pododsek článku 8 nariadenia (EHS) č. 2358/71 sa nahradí týmto: "Pred 1. januárom 2006 Komisia, na základe informácií dodaných včas od Fínska, odošle Rade správu o výsledkoch schválenej pomoci spolu s akýmikoľvek nevyhnutnými návrhmi." Článok 2 Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 23. októbra 2000 Za Radu predseda J. Glavany [1] Ú. v. ES L 246, 5.11.1971, s. 1. Nariadenie, naposledy zmenené a doplnené nariadením (ES) č. 1405/1999 (Ú. v. ES L 164, 30.6.1999, s. 17). --------------------------------------------------
Official Journal L 280 , 04/11/2000 P. 0037 - 0037



NARIADENIE KOMISIE (ES) č. 2438/2000 z 3. novembra 2000, ktorým sa mení a dopĺňa nariadenie (ES) č. 908/2000 stanovujúce podrobné pravidlá pre vypočítanie pomoci udeľovanej členskými štátmi výrobným organizáciám v sektore rybného hospodárstva a akvakultúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2792/1999 zo 17. decembra 1999 stanovujúce podrobné pravidlá a opatrenia týkajúce sa štrukturálnej pomoci spoločenstva v sektore rybného hospodárstva1, najmä na jeho článok 15 (4), keďže: (1) článok 6 nariadenia Komisie (ES) č. 908/2000 z 2. mája 2000, ktorým sa stanovujú presné pravidlá výpočtu pomoci poskytovanej členskými štátmi odbytovým organizáciám výrobcov v sektore rybného hospodárstva a akvakultúry2, stanovuje podrobné pravidlá prechodu od ustanovení, ktoré sú účinné do 31. decembra 1999, k ustanoveniam, ktoré sú účinné od 1. januára 2000. (2) Ustanovenia článku 6 (3) nariadenia (ES) č. 908/2000 nie sú v súlade s ustanoveniami článku 30 (2) nariadenia Rady (ES) č. 1260/1999 z 21. júna 1999 stanovujúceho všeobecné ustanovenia o štrukturálnych fondoch3. Situácia by sa preto mala napraviť zmenou nariadenia (ES) č. 908/2000. (3) Opatrenia stanovené v tomto nariadení sú v súlade so stanoviskom Riadiaceho výboru pre rybolov a akvakultúru, PRIJALA TOTO NARIADENIE: Článok 1 Tretí odsek článku 6 nariadenia (ES) č. 908/2000 sa zrušuje a nahrádza týmto textom: "V prípade pomoci, o ktorej rozhodnú členské štáty po 1. januári 2000 na základe článkov 7 a 7 b) nariadenia (EHS) č. 3759/92, sa musí úhrada vykonávať v zmysle programov štrukturálnych fondov pre príslušný členský štát na obdobie rokov 2000 až 2006." Článok 2 Toto nariadenie nadobudne účinnosť 1. januára 2000. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 3. novembra 2000 Za Komisiu Franz FISCHLER člen Komisie 1 Ú. v. ES L 337, 30.12.1999, s. 10. 2 Ú. v. ES L 105, 3.5.2000, s. 15. 3 Ú. v. ES L 161, 26.6.1999, s. 1.
Úradný vestník L 300 , 29/11/2000 S. 0001 - 0001



Nariadenie Rady (ES) č. 2595/2000 z 27. novembra 2000, ktoré mení a dopĺňa nariadenie (ES) 1103/97 o určitých opatreniach týkajúcich sa zavedenia eura RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 123 ods. 5, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Európskej centrálnej banky [3], Keďže: (1) nariadenie Rady (ES) 1103/97 zo 17. júna 1997 o určitých opatreniach týkajúcich sa zavedenia euro [4] zahŕňa pravidlá o prijatí prepočítavacích kurzov medzi eurom a menami členských štátov, ktoré prijímajú euro, a o používaní týchto kurzov na prepočítavanie peňažných čiastok. Tieto pravidlá sa vzťahujú na prepočítavacie kurzy mien tých členských štátov, ktoré prijali euro, keď spoločenstvo vstúpilo do tretieho stupňa hospodárskej a menovej únie; je potrebné rozšíriť tieto pravidlá na prepočítavacie kurzy mien všetkých členských štátov, ktoré prijali euro k neskoršiemu dátumu; (2) u členských štátov, ktorých mena sa nahrádza eurom po dátume, v ktorom spoločenstvo vstúpilo do tretieho stupňa hospodárskej a menovej únie, definícia "národných menových jednotiek" sa týka jednotky meny členského štátu, ako sa to definovalo hneď po zavedení eura v tomto členskom štáte; (3) článok 123 ods. 5 je teraz použiteľný ako právny základ na vykonanie opatrení uvedených vyššie, ktoré sú potrebné na zavedenie eura v členských štátoch, ktoré prijímajú euro pred začiatkom tretieho stupňa hospodárskej a menovej únie; (4) opatrenia tohto nariadenia, v súlade so všeobecne akceptovanými právnymi zásadami, najmä uznanie v súvislosti s právom meny, by sa mali všeobecne uznať ako súčasť menového práva zúčastneného členského štátu, čím sa posilní právna istota a zrozumiteľnosť pre hospodárske subjekty vo všetkých členských štátoch a v tretích krajinách, PRIJALA TOTO NARIADENIE: Článok 1 V článku 1 nariadenia (ES) 1103/97: a) na koniec tretej zarážky sa pridajú slová "alebo v súlade s odsekom 5 tohto článku"; b) na koniec štvrtej zarážky sa pridajú slová "alebo, ak takýto prípad nastane, deň pred tým, ako euro nahradí menu členského štátu, ktorý prijíma euro k neskoršiemu dátumu". Článok 2 Toto nariadenie nadobúda účinnosť 1. januára 2001. Toto nariadenie je záväzné vo svojej celistvosti a priamo uplatniteľné vo všetkých členských štátoch v súlade zo Zmluvou o založení Európskeho spoločenstva. V Bruseli 27. novembra 2000 Za Radu predseda L. Fabius [1] Ú. v. ES C 177E, 27.6.2000, s. 99. [2] Stanovisko doručené 16. júna 2000 (ešte nezverejnené v úradnom vestníku). [3] Ú. v. ES C 177, 27.6.2000, s. 11. [4] Ú. v. ES L 162, 14.6.1997, s. 1. --------------------------------------------------
Úradný vestník L 313 , 13/12/2000 S. 0004 - 0004



Nariadenie Komisie (ES) č. 2712/2000 z 12. decembra 2000, ktorým sa mení a dopĺňa nariadenie (EHS) č. 2123/89 ustanovujúce zoznam reprezentatívnych trhov s bravčovým mäsom v spoločenstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom [1], naposledy zmenené a doplnené nariadením (ES) č. 1365/2000 [2], najmä na jeho článok 4 (6), keďže: (1) Nariadenie Komisie (EHS) č. 2123/89 [3], naposledy zmenené a doplnené nariadením (ES) č. 1285/98 [4], ustanovuje zoznam reprezentatívnych trhov s bravčovým mäsom v spoločenstve. (2) V Írsku nastali zmeny reprezentatívnych trhov. Preto by sa mal následne zmeniť a doplniť zoznam reprezentatívnych trhov s bravčovým mäsom v spoločenstve uvedený v prílohe k nariadeniu (EHS) č. 2123/89. (3) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie mäso. PRIJALA TOTO NARIADENIE: Článok 1 Bod 7 prílohy k nariadeniu (EHS) č. 2123/89 sa nahrádza takto: "7. Nasledovná skupina trhov: Rooskey, Waterford a Mitchelstown." Článok 2 Toto nariadenie nadobúda účinnosť 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. decembra 2000 Za Komisiu Franz Fischler člen Komisie [1] Ú. v. ES L 282, 1.11.1975, s. 1. [2] Ú. v. ES L 156, 29.6.2000, s. 5. [3] Ú. v. ES L 203, 15.7.1989, s. 23. [4] Ú. v. ES L 178, 23.6.1998, s. 5. --------------------------------------------------
Úradný vestník L 324 , 21/12/2000 S. 0026 - 0026



Nariadenie Komisie (ES) č. 2796/2000 z 20. decembra 2000, ktorým sa mení a dopĺňa príloha II nariadenia Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1], zmenené a doplnené v nariadení Komisie (ES) č. 1509/2000 [2], a najmä na tretí pododsek jeho článku 1 (1), keďže: (1) Preto, aby sa splnili očakávania určitých poľnohospodárskych výrobcov, pre ktorých okrasné rastliny a kvety sú jedným z hlavných zdrojov príjmu, títo výrobcovia by sa mali zahrnúť do prílohy II nariadenia (EHS) č. 2081/92. Keďže ide o poľnohospodárske výrobky, je možné, aby títo výrobcovia predkladali žiadosti o registráciu týchto výrobkov podľa nariadenia (EHS) č. 2081/92 vzhľadom na väzbu, ktorú by tieto výrobky mohli mať s určitými zemepisnými oblasťami. (2) Opatrenia stanovené v tomto nariadení sú v súlade so stanoviskom Regulačného výboru pre zemepisné označenia a označenia pôvodu, PRIJALA TOTO NARIADENIE: Článok 1 Do prílohy II nariadenia (EHS) č. 2081/92 sa vkladá tento výrobok: "— okrasné rastliny a kvety." Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 2000 Za Komisiu Franz Fischler člen Komisie [1] Ú. v. ES L 208, 24.7.1992, s. 1. [2] Ú. v. ES L 174, 13.7.2000, s. 7. --------------------------------------------------
Úradný vestník L 323 , 20/12/2000 S. 0003 - 0003



Nariadenie Komisie (ES) č. 2785/2000 z 19. decembra 2000, ktorým sa mení a dopĺňa nariadenie (ES) č. 296/96 o údajoch zasielaných členskými štátmi a o mesačnom účtovaní výdavkov poskytnutých Európskym poľnohospodárskym usmerňovacím a záručným fondom (EPUZF) a ktorým sa stanovujú určité podrobné predpisy pre uplatňovanie nariadenia Rady (ES) č. 1259/1999 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1258/1999 zo dňa 17. mája 1999 o financovaní Spoločnej poľnohospodárskej politiky [1], a najmä na jejho článok 4 ods. 8, článok 5 ods. 3 a článok 7 ods. 5, keďže: (1) V rozhodnutí Rady 2000/427/ES zo dňa 19. júna 2000, ktoré je v súlade s článkom 122 ods. 2 Zmluvy o prijatí jednotnej meny Gréckom dňa 1. januára 2001 [2], je uvedené, že Grécko spĺňa nevyhnutné podmienky na prijatie jednotnej meny. (2) Druhá veta článku 2 nariadenia Rady (ES) č. 974/98 zo dňa 3. mája 1998 o zavedení eura [3], naposledy zmeneného a doplneného nariadením (ES) č. 2596/2000 [4], stanovuje, že s účinnosťou od 1. januára 2001 bude gréckou menou euro. (3) V článku 4 ods. 1a písm. a) nariadenia Komisie (ES) č. 296/96 zo dňa 16. februára 1996 o údajoch, ktoré poskytujú členské štáty, mesačnom účtovaní výdavkov financovaných Záručnou sekciou Európskeho poľnohospodárskeho usmerňovacieho a záručného fondu (EPUZF) a určitých podrobných vykonávacích predpisoch k nariadeniu Rady (ES) č. 1259/1999 [5], naposledy zmenenému a doplnenému nariadením (ES) č. 2761/1999 [6], je uvedené, že zálohy na účtovanie výdavkov Záručnej sekcie EPUZF sa za zúčastnené členské štáty uvádzajú a hradia v eurách. Zálohy, ktoré majú byť vyplatené na začiatku januára 2001, sa vzťahujú na výdavky vynaložené medzi 16. októbrom 2000 a 30. novembrom 2000. Malo by teda byť prijaté ustanovenie, že tieto zálohy sa Grécku vyplatia naposledy v národnej mene. (4) Opatrenia tohto nariadenia sú v súlade so stanoviskom Výboru pre Európsky poľnohospodársky usmerňovací a záručný fond (EPUZF), PRIJALA TOTO NARIADENIE: Článok 1 Nariadenie (ES) č. 296/96 sa mení a dopĺňa takto: 1. Do článku 3 ods. 8 písm. b) sa vkladá nová veta: "Táto voľba sa týka Grécka od 1. januára 2001." 2. Do článku 4 ods. 1a písm. c) sa vkladá nová veta: "Zálohy na výdavky, ktoré Grécko vynaložilo v období medzi 16. októbrom a 30. novembrom 2000, sa budú vyplácať v jednotkách národnej meny alebo v národnej mene." Článok 2 Toto nariadenie nadobúda účinnosť 1. januára 2001. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. decembra 2000 Za Komisiu Franz Fischler člen Komisie [1] Ú. v. ES L 160, 26.6.1999, s. 103. [2] Ú. v. ES L 167, 7.7.2000, s. 19. [3] Ú. v. ES L 139, 11.5.1998, s. 1. [4] Ú. v. ES L 300, 29.11.2000, s. 2. [5] Ú. v. ES L 39, 17.2.1996, s. 5. [6] Ú. v. ES L 331, 23.12.1999, s. 57. --------------------------------------------------
Úradný vestník L 316 , 15/12/2000 S. 0042 - 0042



Nariadenie Komisie (ES) č. 2731/2000 zo 14. novembra 2000, ktorým sa mení a dopĺňa nariadenie (ES) č. 2543/95 ustanovujúce osobitné pravidlá pre systém vývozných povolení pre olivový olej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o zavedení spoločnej organizácie trhu s olejmi a tukmi [1], naposledy zmenené a doplnené nariadením (ES) č. 2702/1999 [2], najmä na jeho článok 2 ods. 2, keďže: (1) V prílohe III nariadenia Komisie (ES) č. 1291/2000 z 9. júna 2000, ktorým sa ustanovujú podrobné pravidlá uplatňovania systému dovozných a vývozných povolení a certifikátov s vopred stanovenou sadzbou náhrady pre poľnohospodárske výrobky [3], sa, v záujme zjednodušenia pravidiel, stanovia maximálne množstvá poľnohospodárskych výrobkov, do ktorých výšky sa dovozné a vývozné povolenia a certifikáty s vopred stanovenou sadzbou náhrady nepožadujú a nemusia sa vyhotovovať. Uvedené množstvo pre vývoz ako i dovoz olivového oleja je 100 kg. (2) Článok 2 ods. 4 nariadenia Komisie (ES) č. 2543/95 [4], naposledy zmeneného a doplneného nariadením (ES) č. 726/98 [5], stanovuje, že pre vývoz do výšky 50 kg sa povolenie nepožaduje. (3) Vzhľadom na horizontálne opatrenia prijaté nariadením (ES) č. 1291/2000 by sa v záujme zjednodušenia a právnej istoty mali zrušiť odporujúce si ustanovenia platné v jednotlivých sektoroch a najmä v oblasti olivového oleja týkajúce sa maximálnych množstiev, ktoré môžu byť dovezené alebo vyvezené bez povolenia. (4) Opatrenia ustanovené v tomto nariadení sú v súlade s názorom Riadiaceho výboru pre oleje a tuky, PRIJALA TOTO NARIADENIE: Článok 1 Článok 2 ods. 4 nariadenia (ES) č. 2543/95 sa týmto vypúšťa. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 14. decembra 2000 Za Komisiu Franz Fischler člen Komisie [1] Ú. v. ES 172, 30.9.1996, s. 3025/66. [2] Ú. v. ES L 327, 21.12.1999, s. 7. [3] Ú. v. ES L 152, 24.6.2000, s. 1. [4] Ú. v. ES L 260, 31.10.1995, s. 33. [5] Ú. v. ES L 100, 1.4.1998, s. 46. --------------------------------------------------
Úradný vestník L 282 , 08/11/2000 S. 0009 - 0009



Nariadenie Komisie (ES) č. 2452/2000 zo 7. novembra 2000, ktorým sa mení a dopĺňa nariadenie (ES) č. 2808/98 stanovujúce podrobné pravidlá na uplatňovanie agrimonetárneho systému na euro v poľnohospodárstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2799/98 z 15. decembra 1998, ktorým sa zavádza agrimonetárny systém pre euro [1], a najmä na jeho článok 9, keďže: (1) Článok 5 nariadenia (ES) č. 2799/98 stanovuje možnosť poskytnúť agrimonetárne náhrady na opatrenia štrukturálneho alebo environmentálneho charakteru, ak je výmenný kurz použiteľný v deň rozhodujúcej udalosti nižší než koeficient, ktorý sa používal skôr. (2) Uvedené opatrenia sú vymedzené v článku 10 nariadenia (ES) č. 2808/98 z 22. decembra 1998 o vykonávacích pravidlách k agrimonetárnej úprave pre euro v poľnohospodárstve [2], v znení nariadenia (ES) č. 1410/1999 [3]. (3) Nariadenie Rady (ES) č. 1257/1999 zo 17. mája 1999 o podpore rozvoja vidieka z Európskeho poľnohospodárskeho usmerňovacieho a záručného fondu (EPUZF), ktorým sa zároveň menia a rušia niektoré nariadenia [4], zavádzajú nové opatrenia štrukturálneho alebo environmentálneho charakteru. (4) Súčasné odkazy musia byť preto doplnené o odkazy vyplývajúce z nariadenia (ES) č. 1257/1999. (5) Opatrenia tohto nariadenia sú v súlade so stanoviskom príslušných riadiacich výborov, PRIJALA TOTO NARIADENIE: Článok 1 V článku 10 odseku 3 nariadenia (ES) č. 2808/98 sa dopĺňajú slová: "alebo uvedené v kapitolách II, IV, V, VI a VIII nariadení (ES) č. 1257/1999 [5]." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. novembra 2000 Za Komisiu Franz Fischler člen Komisie [1] Ú. v. ES L 349, 24.12.1998, s. 1. [2] Ú. v. ES L 349, 24.12.1998, s. 36. [3] Ú. v. ES L 164, 30.6.1999, s. 53. [4] Ú. v. ES L 160, 26.6.1999, s. 80. [5] Ú. v. ES L 160, 26.6.1999, s. 80. --------------------------------------------------